ไทม์ไลน์

> *สำหรับไทม์ไลน์ของ คาสเซิลเวเนีย: ลอร์ด ออฟ ชาโดว์ ให้ดูที่ ไทม์ไลน์ของ ลอร์ด ออฟ ชาโดว์*
>
>

นี่คือไทม์ไลน์หลักของเกม (Canon Timeline) ที่ได้รับการยืนยันอย่างเป็นทางการจาก โคนามิ สื่อที่ไม่ได้อยู่ในไทม์ไลน์นี้ จะถูกจัดไปอยู่ใน ไทม์ไลน์ไกเดน (Gaiden)

## ไทม์ไลน์หลัก (Canon Timeline)

### 1094

> ดู คาสเซิลเวเนีย: ลาเมนต์ ออฟ อินโนเซนต์
>
>

เลออน เบลมอนต์ ต้องละทิ้งตำแหน่งขุนนางเพื่อเข้าไปต่อสู้กับ วอลเตอร์ เบิร์นฮาร์ด แวมไพร์ปริศนาที่ลักพาตัวคู่หมั้นของตนไป ตามคำบอกเล่าของ มาไทอัส ครอนควิสต์ สหายร่วมรบ

### 1476

> ดู คาสเซิลเวเนีย III: แดร็กคิวล่าส์ เคิร์ส
>
>

เทรเวอร์ เบลมอนต์ ทายาทของ เลออน เบลมอนต์ ต้องออกผจญภัยเพื่อหยุดยั้ง แดร็กคิวล่า แวมไพร์ผู้ชั่วร้ายที่แผ่คำสาปมรณะปกคลุมดินแดนยุโรป

### 1479

> ดู คาสเซิลเวเนีย: เคิร์ส ออฟ ดาร์กเนส
>
>

เฮกเตอร์ อดีตสมุนของแดร็กคิวล่าต้องออกตามล่า ไอแซ็ก อดีตเพื่อนร่วมงาน เพื่อแก้แค้นที่ไอแซ็กใส่ความแฟนสาวของเขาว่าเป็นแม่มด ทำให้ถูกจับไปเผาทั้งเป็น

### 1576

> ดู คาสเซิลเวเนีย: ดิ แอดเวนเจอร์
>
>

คริสโตเฟอร์ เบลมอนต์ ทายาทของ เทรเวอร์ เบลมอนต์ ต้องถือแส้เดินเข้าไปในปราสาทของแดร็กคิวล่าเพื่อกำจัดต้นตอของคำสาปที่ปกคลุมไปทั่วดินแดน

### 1591

> ดู คาสเซิลเวเนีย II: เบลมอนตส์ รีเวนจ์
>
>

แดร็กคิวล่าที่ยังไม่ตายดีจากการต่อสู้กับคริสโตเฟอร์ ได้จับตัว โซเลยู เบลมอนต์ ลูกชายของคริสโตเฟอร์ มาเพื่อขวางทางไม่ให้การฟื้นคืนของมันถูกหยุดยั้งไปก่อน

### 1691

> ดู คาสเซิลเวเนีย
>
>

ไซม่อน เบลมอนต์ ทายาทของ คริสโตเฟอร์ เบลมอนต์ ต้องถือแส้เดินเข้าไปในปราสาทของแดร็กคิวล่าเพื่อกำจัดต้นตอของคำสาปที่ปกคลุมไปทั่วดินแดน

### 1698

> ดู คาสเซิลเวเนีย II: ไซม่อนส์ เควส
>
>

ไซม่อนได้ค้นพบความจริงว่าการต่อสู้กับแดร็กคิวล่ายังมิอาจถอนคำสาปของดินแดนได้ นอกจากนี้แดร็กคิวล่ายังได้ใส่คำสาปในตัวไซม่อนให้สุขภาพของเขาทรุดโทรม จึงออกผจญภัยเพื่อกำจัดคำสาปที่ปกคลุมดินแดน และขจัดคำสาปกัดกินจิดใจของเขา

### 1748

> ดู คาสเซิลเวเนีย: ฮาร์โมนี ออฟ ดิสโซแนนซ์
>
>

จูสต์ เบลมอนต์ หลานชายของไซม่อน เบลมอนต์ ต้องเดินทางเข้าไปในปราสาทปริศนา เนื่องจาก ลิดี้ เออแลงเกอร์ เพื่อนในวัยเด็กของเขาหายตัวเข้าไปในปราสาทแห่งนี้ ตามคำบอกเล่าของ แม็กซิม คิสไชน์ เพื่อนรักของเขา

### 1792

> ดู คาสเซิลเวเนีย: รอนโด ออฟ บลัด
>
>

แชฟต์ บาทหลวงนอกรีต ฟื้นคืนชีพแดร็กคิวล่า และมาจับตัวคู่หมั้นของ ริคเตอร์ เบลมอนต์ ทายาทของ ไซม่อน เบลมอนต์ ไปเพื่อเพิ่มพลังให้กับตัวเอง ริคเตอร์จึงต้องตามไปช่วยกลับมา และกำราบแดร็กคิวล่าเพื่อคืนความสงบสุขสู่ดินแดน

### 1797

> ดู คาสเซิลเวเนีย: ซิมโฟนี ออฟ เดอะ ไนท์
>
>

4 ปีหลังจาก ริคเตอร์ เบลมอนต์ กำราบแดร็กคิวล่า เขาก็ได้หายตัวไป อลูการ์ด บุตรชายของแดร็กคิวล่าที่สัมผัสได้ว่าความชั่วร้ายมหาศาลกำลังเกิดขึ้น จึงได้ตื่นจากนิทราและออกเดินทางมาที่ปราสาทของบิดาตนเองที่เพิ่งโผล่ขึ้นมาจากความว่างเปล่าเพื่อหยุดยั้งหายนะทั้งหมด

### 1798

> ดู อะคุมาโจว แดร็กคิวล่า X: สึอิโอคุ โนะ ยาโซเคียวกุ
>
>

อลูการ์ด ออกเดินทางไปกับ มาเรีย เรนาร์ด และได้พบกับศัตรูตัวใหม่ที่กำลังออกทำร้ายชาวบ้าน และความสัมพันธ์ของเขากับศัตรูใหม่มันคือความทรงจำอันแสนขมขื่นที่เขาพยามลืมมาตลอดชีวิต

### 18??

> ดู คาสเซิลเวเนีย: ออเดอร์ ออฟ เอ็กคลีเชีย
>
>

ชาโนอา ต้องออกเดินทางทั่วดินแดนเพื่ออกตามหา อัลบัส เพื่อนในวัยเด็กที่ชิงอาวุธลับขององค์กร เอ็กคลีเชีย ซึ่งเป็นอาวุธที่ใช้ต่อกรกับแดร็กคิวล่าไป ในวันที่ ตระกูลเบลมอนต์ หายตัวไปจากหน้าประวัติศาสตร์

### 1897

> แดร็กคิวล่า โดย แบรม สโตกเกอร์
>
>

โจนาธาน ฮาร์เกอร์ ทนายความจากประเทศอังกฤษ ได้รับว่าจ้างจากลูกความที่เมืองทรานซิลเวเนีย ประเทศโรมาเนีย ให้ไปเป็นที่ปรึกษาในการซื้อบ้านและที่ดินในประเทศอังกฤษ ก่อนที่เขาจะพบความจริงว่าลูกความคือแดร็กคิวล่า เขาก็ถูกจับขังไว้ในคุกของปราสาท แดร็กคิวล่าได้เดินทางมาถึงอังกฤษและเตรียมตัวสร้างกองทัพผีดิบ โจนาธานหลบหนีออกมาและเดินทางตามมาถึงอังกฤษได้สำเร็จ ได่รับความช่วยเหลือจาก ควินซี่ มอร์ริส เอาชนะแดร็กคิวล่าได้ในที่สุด

### 1917

> ดู คาสเซิลเวเนีย: บลัดไลนส์
>
>

จอห์น มอร์ริส บุตรชายของ ควินซี่ มอร์ริส ต้องจับมือกับ อีริค ลีคาร์ด ตะลุยไปทั่วดินแดนยุโรปเพื่อหยุดยั้ง เอลิซาเบธ บาร์ธลีย์ ที่ก่อสงครามโลกครั้งที่ 1 ขึ้นเพื่อรวบรวมดวงวิญญาณมาใช้ในการชุบชีวิตแดร็กคิวล่าอีกครั้ง

### 1944

> ดู คาสเซิลเวเนีย: พอร์เทรต ออฟ รูน
>
>

โจนาธาน มอร์ริส บุตรชายของ จอห์น มอร์ริส เดินทางเข้าไปสำรวจที่ปราสาทปริศนากับ ชาร์ลอต ออลิน ด้วยความสงสัยว่า ถ้าที่นี่คือปราสาทแดร็กคิวล่า แต่ทำไมถึงยังไม่ค้นพบพลังของแดร็กคิวล่า นั่นคือแดร็กคิวล่ายังไม่ฟื้นคืนชีพ แต่ปราสาทโผล่มาได้อย่างไร

### 1999

> สงครามแคสเซิลเวเนีย
>
>

อลูการ์ดร่วมมือกับ จูเลียส เบลมอนต์ ทายาทเบลมอนต์คนสุดท้ายที่ยังมีชีวิตอยู่ พร้อมด้วยคนจากตระกูลเบลนาเดส และตระกูลฮาคุบะ ต่อสู่กับแดร็กคิวล่าได้กำจัดอย่างสมบูรณ์แบบ พร้อมทั้งผนึกปราสาทไว้ในสุริยุปราคา เพื่อไม่ให้ปราสาทแดร็กคิวล่าปรากฏตัวได้บ่อยเช่นเดิม

### 2035

> ดู คาสเซิลเวเนีย: แอเรีย ออฟ ซอว์โรว์
>
>

โซมะ ครูซ เด็กชายชาวญี่ปุ่นธรรมดาๆ คนหนึ่ง เดินขึ้นไปชมสุริยุปราคากับ มินะ ฮาคุบะ เพื่อนในวัยเด็ก แต่พอรู้สึกตัวอีกทีทั้งคู่ก็อยู่บนปราสาทลึกลับ ในขณะที่พวกเขากำลังหาทางออกกลับได้ค้นความจริงของปราสาทและตัวเขาอันน่าสะพรึง

### 2036

> ดู คาสเซิลเวเนีย: ดอว์น ออฟ ซอว์โรว์
>
>

ซีเลีย ฟอร์ตเนอร์ มีความคิดสร้างเจ้าแห่งความมืดตนใหม่ จึงสร้างลัทธิและจำลองปราสาทแดร็กคิวล่าเพื่อเตรียมทำพิธี ก่อนได้เข้ามาโจมตีโซมะเพื่อไม่ให้เขามาขัดขวาง โซมะจึงต้องบุกเข้าไปในปราสาทที่ซีเลียสร้างขึ้นเพื่อหยุดยั้งแผนการของเธอ

### 2037

> ดู อะคุมาโจว แดร็กคิวล่า: คาบูชิ โนะ ซึอิโสะเคียวกุ
>
>

มิเชล ดานาสตี้ ทายาทของ แกรนต์ ดานาสตี้ ร่วมมือกับ เคอร์ติส แลง ลูกศิษย์ของ จูเลียส เบลมอนต์ บุกปราสาทแดร็กคิวล่าที่โผล่ขึ้นมาอีกครั้งที่ประเทศโรมาเนีย

## ไทม์ไลน์ไกเดน (Gaiden)

ไทม์ไลน์แยกที่ไม่มีความเกี่ยวข้องกับไทม์ไลน์หลัก เวลาทำความเข้าใจ จึงไม่ควรนำไปปะติดปะต่อกับไทม์ไลน์หลัก ให้ทำเหมือนไทม์ไลน์หลักไม่มีเคยเกิดขึ้น ภาคที่นำมาเล่าจะเป็นเป็นภาคที่ไม่ได้ถูกจัดเข้าไทม์ไลน์หลักอย่างเป็นทางการ และจะรวบรวมให้เป็นไทม์ไลน์เดียวกัน โดยผสานจุดเชื่อมแต่ละภาคให้ยังมีความต่อเนื่องกัน มีการแต่งเติมเสริมเรื่องราวบางส่วนโดยอ้างอิงจากองค์ประกอบในเกม และสื่อต่าง ๆ เพื่อความสมบูรณ์และอรรถรสของไทม์ไลน์นี้ ช่วงเวลาที่ระบุในตัวเกมต่าง ๆ อาจจะมีความขัดแย้งกัน เช่น จำนวนปีที่แดร็กคิวล่าคืนชีพ จึงจะขออ้างอิงจากปีที่เกิดเรื่อง หรือใช้การประมาณเพื่อความเหมาะสม

### 1450

> ดู คาสเซิลเวเนีย เลเจนส์
>
>

แดร็กคิวล่าแผ่คำสาปชั่วร้ายไปทั่วดินแดน ซอนย่า เบลมอนต์ ต้องถือแส้เดินเข้าไปในปราสาทของแดร็กคิวล่าเพื่อกำจัดต้นตอของคำสาปที่ปกคลุมไปทั่วดินแดน

### 15??

> ดู อะคุมาโจว เด็นเซ็ตสึ: ชินเซย์ แวมไพร์ ฮันเตอร์
>
>

ซิด เบลมอนต์ ทายาทสายตรงของเทรเวอร์ เบลมอนต์ ต้องออกเดินทางกับพรรคพวกเพื่อหยุดยั้งเจ้าแห่งความมืดอีกครั้ง

### 1576

> ดู คาสเซิลเวเนีย: เดอะ เบลมอนต์ เลกาซี
>
>

คริสโตเฟอร์ เบลมอนต์ ต้องจับแส้แห่งโชคชะตาเมื่อแดร็กคิวล่าฟื้นคืนชีพอีกครั้ง

### 16??

> ดู คาสเซิลเวเนีย: ออเดอร์ ออฟ ชาโดว์
>
>

เดสมอนด์ เบลมอนต์ ถือแส้พร้อมด้วย โซอี้ เบลมอนต์ และ โดโลเรส เบลมอนต์ บุกเข้าไปในปราสาทของ ดิ ออเดอร์ องค์กรชั่วร้ายที่ที่สังหารพ่อแม่ของพวกเขา และหยุดยั้งแผนการคืนชีพแดร็กคิวล่า

### 1666

> ดู คาสเซิลเวเนีย: เรเซอร์เร็กชัน (ไม่ได้วางจำหน่าย)
>
>

ซอนย่า เบลมอนต์ ต้องร่วมมือกับ วิคเตอร์ เบลมอนต์ ที่เดินทางข้ามกาลเวลามาเจอกัน ในการกำจัดแดร็กคิวล่าที่ฟื้นคืนชีพมาในปีแห่งอาถรรพ์

### 1691

> ดู ฮอนเท็ด คาสเซิล และ ซุปเปอร์ คาสเซิลเวเนีย IV
>
>

ไซม่อน เบลมอนต์ ถูกแดร็กคิวล่ามาชิงตัว เซเรน่า คู่หมั้นของเขาไปในวันแต่งงานพอดี เขาจึงต้องถือแส้และเครื่องแบบนักรบบาวาเรียนไปต่อสู้กับแดร็กคิวล่าเพื่อชิงตัวสุดที่รักกลับมา

### 1792

> ดู คาสเซิลเวเนีย: แดร็กคิวล่า X
>
>

แชฟต์ บาทหลวงนอกรีต ทำการฟื้นคืนชีพแดร็กคิวล่า และจับตัว อองเน็ต กับ มาเรีย เรนาร์ด ไป ทำให้ ริคเตอร์ เบลมอนต์ ต้องถือแส้ตามกลับไปช่วยทั้งคู่

### 1830

> ดู คาสเซิลเวเนีย: เซอร์เคิล ออฟ เดอะ มูน
>
>

คามิลล่า ทำการฟื้นคืนชีพแดร็กคิวล่า เนธาน เกรฟส์, ฮิวจ์ บัลด์วิน และ มอร์ริส บัลด์วิน ได้มุ่งหน้าเข้าไปยังปราสาทของแดร็กคิวล่าเพื่อหยุดยั้งแผนการที่จะใช้พระจันทร์เต็มดวงเพื่อเพิ่มพลังให้แก่ตัวเอง

### 1844

> ดู คาสเซิลเวเนีย: เลกาซี ออฟ ดาร์กเนส
>
>

คอร์เนล แวร์วูฟที่กลับมาจากฝึกฝนตัวเองพบว่าหมู่บ้านถูกทำลาย เอด้า น้องสาวถูกจับตัวไป โดยฝีมือของ ออร์เทก้า เพื่อนรักในวัยเด็กที่แปรพักตรไปรับใช้แวมไพร์ชั่ว จึงต้องถือกรงเล็บเข้าไปในปราสาทปริศนาเพื่อหยุดยั้งเรื่องราวทั้งหมด

### 1852

> ดู คาสเซิลเวเนีย 64
>
>

เรย์นาร์ด ชไนเดอร์ กับ แครีย์ เฟอร์นานเดส ต้องบุกเข้าไปในปราสาทของแดร็กคิวล่าเพื่อหยุดยั้งคำสาปที่ปกคลุมไปทั่วดินแดน แต่กลับไม่พบว่าจะมีแดร็กคิวล่าอยู่ที่นั่น

### 1950

> ดู อะคุมาโจว แดร็กคิวล่า: โคโจ โนะ ชิโตะ
>
>

ไซม่อน เบลมอนต์ ทายาทของ ไซม่อน เบลมอนต์ ที่ใช้ชื่อเดียวกัน เป็นนักแสดงในวงการฮอลลีวู้ด ได้ยกกองถ่ายทำหนังเข้าไปในซากปราสาทแดร็กคิวล่าที่บรรพบุรุษของตัวเองได้ซื้อไว้ แต่ตนและทีมงานเผลอไปปลุกชีพแดร็กคิวล่าขึ้นมา เขาผู้ไม่เคยถือแส้มาก่อน ต้องเรียนรู้แล้วล่ะ

### 11797

> ดู อะคุมาโจว สเปเชี่ยล: โบคุ แดร็กคิวล่าคุง
>
>

หนึ่งหมื่นปีหลังจาก คาสเซิลเวเนีย: ซิมโฟนี ออฟ เดอะ ไนท์ คิดแดร็กคิวล่า หรือ อลูการ์ด ต้องออกผจญภัยเพื่อหยุดยั้ง กาลามอท อดีตสมุนที่แปรพักตรไปฝ่ายตรงข้ามตัวเอง

> ดู คิด แดร็กคิวล่า
>
>

หลังจากกำราบกาลามอทได้สำเร็จ มันกลับมามีอำนาจอีกครั้ง อลูการ์ดจึงต้องออกผจญภัยอีกครั้ง

### 12008

> ดู คาสเซิลเวเนีย จัดจ์เมนต์
>
>

กาลามอท ตั้งใจจะทำลายประวัติศาสตร์เพื่อให้ตัวเองเป็นปีศาจที่แข็งแกร่งที่สุด โดยส่ง ไทม์ รีปเปอร์ ออกมาอาละวาด ทำให้ เอออน นักเดินทางข้ามเวลาเห็นว่ามันจะทำให้กาลเวลาปั่นปว่น จึงตามนักสู้จากอดีตมาช่วยกันหยุดยั้ง